b"\n_START_ARTICLE_\nSalsitxa\n_START_PARAGRAPH_\nLa salsitxa (de l'itali\xc3\xa0 salsiccia i aquest del llat\xc3\xad salsus, salat) \xc3\xa9s un embotit fet a base de carn picada, generalment de carn de porc i algunes vegades carn vacuna, que t\xc3\xa9 forma allargada i cil\xc3\xadndrica. Per a l'elaboraci\xc3\xb3 se solen aprofitar les parts de l'animal que, encara que s\xc3\xb3n comestibles i sovint nutritives, no tenen un aspecte particularment desitjable, com el greix, les v\xc3\xadsceres i la sang. Aquesta carn s'introdueix en un embolcall, que \xc3\xa9s tradicionalment la pell de l'intest\xc3\xad de l'animal, encara que actualment \xc3\xa9s m\xc3\xa9s com\xc3\xba utilitzar col\xc2\xb7lagen, cel\xc2\xb7lulosa o fins i tot pl\xc3\xa0stic, especialment en la producci\xc3\xb3 industrial._NEWLINE_L'entrep\xc3\xa0 de salsitxa de Frankfurt o simplement hot-dog \xc3\xa9s una esp\xc3\xa8cie de sandvitx de salsitxa fets amb un pa allargat de la mateixa longitud que la salsitxa i al qual se'l condimenta sovint amb ketchup, mostassa i maionesa. Altrament, per\xc3\xb2 en menor mesura, se li pot afegir tom\xc3\xa0quet picat, cansalada, ous remenats, enciam, formatge fos, cogombrets o salm\xc3\xb3 cru."